***Referat af Bestyrelsesmøde***

***Tirsdag den 3. januar 2017***

***Klubhuset.***

***Dagsorden:***

***Pkt. 1.*** *Godkendelse af referat seneste bestyrelsesmøde****,***

***Pkt. 2.*** *Info vedr. Slagelse Kommunes tilskud til El-cykel projektet,*

***Pkt.*** *3: Bestyrelsens bemærkninger til referat af BE-mødet den 6. december,*

*Hvordan griber vi disse emner an??*

***Pkt. 4:*** *Forberedelse til generalforsamlingen tirsdag den 31. januar 2017, herunder behandling af El-cykelprojekt med ændring af bestyrelsens sammensætning. Jeg foreslår, at vi skal udvide bestyrelsen med et medlem, som får ansvar for dette projekt.*

*Der vil nok være behov for ændring af SCRM vedtægter § 4, § 7 og § 10.*

***Klubaftenen*** *blev indledt med Nytårsparole, hvor formanden bød velkommen til de 25 fremmødte medlemmer. Bestyrelsen bød på ”BOBLEVAND og KRANSEKAGE”, som tilsyneladende faldt godt i ganerne på medlemmerne.*

*Herefter orienterede formanden om emner, som bestyrelsen havde behandlet på det forudgående bestyrelsesmøde.*

***Referat:***

*Ad pkt. 1: I.a.b.*

*Ad pkt. 2: Formanden orienterede om at Slagelse Kommune har bevilget kr. 33.000,- til indkøb af El-cykler. Beløbet indsættes på klubbens konto, og indkøb hos Fri Bike Shop vil efterfølgende blive gennemført.*

*Ad pkt. 3: Følgende datoer er til særlig opmærksomhed i de kommende måneder:*

* ***Tirsdag den 31. januar*** *er der generalforsamling i klubhuset,*
* ***Tirsdag den 7. februar*** *gennemfører bestyrelsen bestyrelsesmøde med henblik på konstituering af bestyrelsen efter generalforsamlingen.* ***Der er ikke KLUBAFTEN den 7. februar,***
* ***Tirsdag den 7. marts*** *er der klubaften med anvisning af indstilling af cykler ved ekstern ekspert,*
* ***Tirsdag den 21. marts*** *er der klubaften hos Fri Bike Shop, hvor der på vanlig vis kan købes produkter og reservedele til favorable priser,*
* ***Søndag den 26. marts*** *er der opstart af forårssæsonen med fælles morgenmad. På dagen er det planlagt, at Jørgen Kantsø´s datter anviser opvarmningsøvelser forud for træning og udspændingsøvelser efter træning,*
* ***Tirsdag den 4. april*** *er der bestyrelsesmøde og klubaften, hvor emnet er detaljeret planlægning af Storebæltsløbet,*
* ***Søndag den 30. april*** *gennemføres Storebæltsløbet,*
* ***Tirsdag den 2. maj*** *gennemføres evaluering af Storebæltsløbet,*
* ***Onsdag den 24. maj – Fredag den 26. maj*** *er det aftalt, at der gennemføres den årlige tur til Vandel,*
* ***Evt. klubaften i juni*** *besluttes på et senere tidspunkt.*

*Ad pkt. 4: Bestyrelsen planlægger et antal ændringer i SCRM vedtægter begrundet i det forestående EL-cykel projekt.*

*De foreslåede ændringer vil blive behandlet på generalforsamlingen.*

*Referent*

*Ib P. Jensen*